fentmarxa: Trail de la Jovada,un xicotet gran poble!!\nEspectacular el trail de la Jovada del 2019,no m'havia sentit mai tan ben arropat a una cursa per tota la gent del voluntariat.\nI com bé diu l'encapçalament de l'article la Vall d'Alcalà és un xicotet gran poble,és d'admirar com un poble amb tant poca població s'ha pugut bolcar d'eixa manera en organtizar dos curses de muntanya.\nArribem jo,Álvaro i Lluís un poc abans de les 8 del matí,aparquem molt prop de la plaça i anem a pel dorsal, després al bar de la piscina a fer-mos una cafenet.\nAl final entre unes coses i altres de calfar quasi res,tot xarrar i és que per la meua part tenia ganes de participar en una cursa després de més d'un any i mig parat per culpa d'una hèrnia inguinal i tota la llarga història que ara no vé al cas.\nUn poc abans de les 9 anem a la plaça i allí estava esperant-me el xiquet de la Vega Baixa(per l'escocés el coneixeran a la Vall d'Alcalà),fotet de rigor i començem el trail de 25 kilòmetres.\nCompartisc uns pocs kilòmetres amb ell i només començar i fer la pujada cap a Beniaia ja ens permet contemplar la bellesa de la zona,després baixada i creuem un barranc plé de fang i d'aigua,quin gust de còrrer així!\nPuje entre carrasques i creue el bell llogaret de Beniaia amb la batucada allí esperant i és que la gent de la Vall està en tots els detalls com posar coses per a xiquets,la discomòbil,etc.\nDesprés puje cap a la Queirola entre margenets,més carrasques i unes vistes inmillorables,tenia igual que mirares cap a on mirares,eixa Vall té algo que t'atrapa.\nA continuació una baixada cap a Beniaia per la part del llavador,primer avituallament líquid i després de més sendeig venia un trosset de pista i tot seguit una baixada cap a un barranc molt bonic i una volta avall tocava pujar apretant les dents amb l'ajuda dels bastons.\nEn acabar la llarga pujada vé un tros de pista on he vist el mas de Capaimona,preciós mires per on el mires.\nEn baixar es separaven les dos curses i allí vé un bonic tros de senda i a buscar l'avituallament.\nVaig una estoneta amb gent però ahí ja em quede l'últim ja fins la meta.\nL'ánim l'he mantés prou bé llevat de la part final però era molt de temps sense competir i em van operar fa només sis mesos.\nPujant cap a l'esmentat avituallament he vist a mà esquerre la nevera de dalt,molt bonica ella.\nAplegue a l'avituallament i hi havia aigua i plàtan,tal volta alguna coseta més havera estat bé.\nTire cap avall i em començen a fallar les forçes,em prenc sals i un gel i intente trotar o caminar ràpid.\nPasse una zona de barranquet i creue carretera prop de la nevera de baix direcció cap a la Foradà,el speaker s'escolta des de tota la Vall i vé un trosset on cal treure forçes i seguir,i més després de passar el barranc i trobar-me de cara baixant als primers de la cursa.\nJo poc a poc amunt i aplegue a l'últim avituallament abans de l'última i forta pujada cap a la Foradà on em flaquejen les cames,però vore la Vall de Gallinera i eixe crestejat que tant desitjava fer m'han fet seguir.\nTot seguit a baixar a la marxeta els últims 4 kilòmetres amb l'alé sempre dels voluntaris.\nArribe al poble i allí m'esperava el xiquet de la Vega Baixa que m'ha fet entrar com un triomfador(jo que volia entrar de puntelletes) i l'ovació de la gent ha sigut brutal com si quasi fora el primer,espectacular i inoblidable!!\nDesprés un parell de cerveses i amb els companys Álvaro,Lluís,Quico,Vicent Lluís i la família del xiquet de la Vega Baixa hem anat a dinar una paella ben merescuda.\nAmbient de festa al càmping de la Vall i després de gaudir de batalletes un ratet ens hem anat amb un bon regust de boca d'haver gaudit d'una Vall càlida,amable i amb la data del trail de la Jovada marcada al calendari per a futures edicions.\nGràcies gent de la Vall,tot i arribar últim que a la fi era lo menys important ja que l'objectiu era acabar.\nEns heu fet sentir de puta mare a tots i cadascuns dels 300 participants.\nLa cursa va dedicada a les meues xiques i a l'estrela que sempre m'acompanyarà.\n- de setembre 22, 2019


Iceta recorda a Cs que el 155 serveix per restaurar la llei i no per "acabar amb l'independentisme"\nPublicat 07/01/2019 15:08CET\nEl primer secretari del PSC, Miquel Iceta, ha recordat aquest dilluns a Cs que l'article 155 de la Constitució s'aplica per restaurar la llei quan una comunitat autnoma se la salta i els ha advertit que no serveix per "acabar amb l'independentisme".\nEn una roda de premsa ha replicat d'aquesta manera el secretari general de Cs, José Manuel Villegas, que aquest mateix dilluns ha apostat per l'aplicació "indefinida" de l'article 155 a Catalunya, almenys fins que l'independentisme assumeixi que poden defensar les seves idees amb respecte al marc legal.\nEl líder dels socialistes catalans ha explicat que el 155 est reservat a aquelles situacions excepcionals en les quals es produeix "el trencament de la legalitat" en una comunitat autnoma, cosa que, a Catalunya, considera que ara no ha passat.\nIceta ha ironitzat en qualificar la proposta de Cs de "155 perpetu" i ha recordat que la seva aplicació el 2017 es va produir després de l'aprovació de la lleis de desconnexió, la celebració d'un referndum i la proclamació de la independncia, que el primer secretari del PSC considera illegals.\nHa recordat que, després d'aquells fets i conforme al que estipula el 155, el Govern central va fer dos requeriments previs perqu la Generalitat "pogués decidir restituir la legalitat" a Catalunya i, en no fer-ho, es va sollicitar al Senat l'aplicació de la norma especificant com es pretenia dur a terme.\nHa lamentat que des de Cs s'afirmi que el 155 no va aconseguir el seu objectiu, i ha subratllat que no era "acabar amb la independncia, no era perqu els independentistes caiguessin derrotats".\nIceta creu que ara no es donen les circumstncies del 2017 i retreu a Cs PP i "als seus companys de viatge de Vox que no acceptin que a Catalunya hi hagi dos milions de persones que van votar a favor dels independentistes".\nAixí mateix ha demanat als independentistes acostumar-se al fet que hi hagi "una majoria que defensa partits que no volen la independncia" i ha trobar un mecanisme per a la convivncia dels qui defensen unes i altres idees.


Fira i Festa de Torre-romeu. 29 setembre 2018 - Història i memòries d'immigració\n10:00 Obertura de la Fira i inici de la Festa\n10:30 Exhibició de gimnàstica a càrrec del Casal de la Gent Gran\nExhibició de futbol a càrrec del veterans de la UD Tibidabo-Torre Romeu\n11.:00 Presentació i projecció del documental “Torre Romeu,. Història de lluita i solidaritat”. (Es faran diferents passis durant tot el dia a l’Auditori de Fira Sabadell).\nExhibició de Petanca del Grup de Petanca de Torre Romeu\nPuntes de coixí a càrrec del grup de Puntaires de Sabadell.\nTreballs de mitja a càrrec del Club Arts de l’Agulla\n11:30 Tallers Infantils del Grup d’Esplai Pandora\nMag Carles Reiet\nExhibició de ioga a càrrec del Casal de la Gent Gran\nActuació de “Les Bruixes del Nord” i dels “Sentinelles d’Arkemis”\n12:00 Coral del Casal de la Gent Gran\n12:30 Contacontes a càrrec de la Biblioteca La Serra\n13:00 Yasmina: Dansa del Ventre\n13:30 Grupo de baile U MOVE (Grup de ball Emi)\nActuació dels Castellers de Sabadell “Saballuts”\n16:00 Cor de la Gent Gran de Sabadell (Antonio Góngora “Pizarrín”)\n17:00 Ball de tarda amenitzat pel Duo Taxi Gong\n18:00 Exhibició de Country a càrrec de Silvia’s Friends\n18:30 Grupo de Sevillanas del Casal de Castellar del Vallès\n19:00 Blas Córdoba “El Kejío”\nContacontes a càrrec de la Biblioteca La Serra\n20:30 Ball a càrrec dels Grups “Post-it” i “Sioux”


Colpidor: Paz Padilla es trenca en directe després de saber un dels secrets de Chelo\nPaz Padilla es trenca en directe després de saber un dels secrets de Chelo\nLa presentadora no ha pogut contenir les llàgrimes en conèixer la realitat econòmica que està vivint la periodista\nper Manel Ferrer dimecres, 28 d’octubre 2020 - 12:25h\nLa presentadora no ha pogut contenir l'emoció | Telecinco\nChelo García Cortés va sense frens i segueix al peu del canó al nou concurs de Sálvame, 'Quiero dinero', per tal d'acumular com més diners, millor. El concurs ofereix l'oportunitat única als col·laboradors de guanyar molts diners extra a canvi de passar per reptes complicats i respondre preguntes molt íntimes i comprometedors que fins i tot afecten els propis companys dels concursants. La periodista ha fet de tot i porta acumulats més de 20.000 euros, havent superat reptes i veient-se afectada la seva amistat amb María Patiño i Gema López.\nAquest dimarts el joc ha continuat i Chelo s'ha vist davant un nou repte: havia de mostrar els seus comptes bancaris en públic, a canvi de guanyar 400 euros més. La catalana s'ha negat rotundament a mostrar els seus números públicament, però sí que ha accedit que els veés Paz Padilla. La cara de la presentadora s'ha trencat del tot i ha abaixat el cap per deixar anar fins i tot alguna llàgrima, per compassió cap a la seva companya.\nTot i que aquests números no s'han mostrat en públic, sí que sabem que no són negatius. Ara bé, són xifres molt baixes, tenint en compte la reacció de Paz, que no es corresponen amb les que hauria de tenir algú que treballa recurrentment a televisió i que guanya grans quantitats de diners, sumant-li a més els ingressos que ha rebut participant en diversos 'realities' de la cadena. Així doncs, al compte hauria de tenir xifres astronòmiques impossibles de guanyar amb feines normals.\nAixí ha estat la reacció de Pau Padilla a el veure la mala situació econòmica de Chelo pic.twitter.com/vDFcV0JfHG\n- GOSSIP Boy 💫✈ (@JuanjoElCotilla) October 27, 2020\nLa tertuliana Chelo García Cortés no remunta amb els seus deutes econòmics\nLa tertuliana no s'ha amagat mai i sempre ha reconegut els seus problemes econòmics. Per això tampoc ha sorprès a ningú veure com participava en 'realities' i altres programes de Telecinco.\nPot ser, en una altra situació, mai hauríem vist la periodista participant en formats com el de 'Quiero Dinero', ja que sempre ha presumit de viure del seu treball i no de la seva vida personal, que ara està més exposada que mai.\nAlejandro Sanz i Malú, destrossats: Mor abans d'hora el seu amic Parrita


BarcelonaLa recuperació del sector immobiliari és una realitat, però probablement va a un ritme inferior del que s'esperava. Això almenys és el que es nota al saló Barcelona Meeting Point (BMP), que ha obert aquest dimecres les portes a la Fira de Barcelona. A la inauguració no hi ha assistit l'alcaldessa de Barcelona, Ada Colau, circumstància que ha provocat crítiques d'alguns participants.\nTot i l'advertiment dels perills que suposa per al sector la incertesa política que ha fet el secretari d'estat per a l'Economia, els promotors no ho veuen igual. Almenys així s'han expressat Elena Massot, consellera delegada de Vertix, i Juan Velayos, que ocupa el mateix lloc a Neinor Homes. "A Barcelona la meitat dels compradors són estrangers i no hem detectat ni més ni menys interès pel tema polític", ha dit Massot, que ha indicat que "sembla que la gent té assumit que no passarà res o que, passi el que passi, no afectarà la seva inversió".


Denuncien un assaig amb transgènics de la UdL per masclista\nActualitzada 27/05/2019 a les 18:30\nUP diu que el cultiu d’arròs modificat plantejat per prevenir el VIH culpabilitza les dones\n© Un dels edificis de l'ETSEA d'Agrònoms.\nUnió de Pagesos ha denunciat aquest dilluns que la Universitat de Lleida (UdL) "usa arguments que posen en qüestió la igualtat de gènere a l’hora de justificar un assaig d’arròs transgènic". L’Escola Tècnica Superior d’Enginyeria Agrària (ETSEA) d’aquesta universitat ha sol·licitat iniciar un assaig de camp amb arròs modificat genèticament que acumuli tres microbiocides per prevenir la infecció del Virus d’Immunodeficiència Humana (VIH). L’ETSEA planteja la investigació com una alternativa de baix cost per a l’Àfrica de lluita contra la SIDA per mitjà d’implantar el cultiu d’aquest arròs que produeix microbiocides i que servirien per un ús preventiu a través d’un gel que s’aplicarien les dones abans de tenir relacions sexuals.\nUnió de Pagesos considera qüestionable la justificació del projecte en base al fet que "són només les dones les que han d’actuar en la prevenció del VIH, atès que, segons diuen els investigadors, els homes són reticents a utilitzar preservatiu". "Aquest plantejament fa les dones injustament les úniques responsables de la transmissió del virus", afegeix el sindicat.\nUP considera que també és qüestionable que en implantar el cultiu d’arròs transgènic a l’Àfrica no es plantegi si els controls, per l’alliberament d’organismes modificats genèticament (OMG) i la possible contaminació del cultiu convencional de l’arròs en aquest continent, són equiparables als d’Europa.\nD’altra banda, Unió de Pagesos ha presentat dues observacions sobre aquest projecte a la Comissió Nacional de Bioseguretat del Ministeri per a la Transició Ecològica. L’assaig proposa el cultiu d’aquest arròs transgènic al municipi de Lleida de l’ 1 de juny al 31 d’octubre en 10 metres quadrats envoltats de malles, però la data final per presentar observacions a aquest projecte és el 8 de juny, per tant, posterior a la data proposada com a inici del projecte. A més, el sindicat reclama "prendre mesures extremes de precaució per evitar una possible propagació", atès el nombre de persones que puguin accedir a la parcel·la de l’assaig durant les visites i tenint en compte que a Lleida i a l’Aragó hi ha zones de producció d’arròs.


Frangoal Verd: Consells per deixar descansar al Planeta\nCanvia el cotxe pel transport públic, o la bici.\nSi fas trajectes inferiors a 3 km, amb el cotxe contaminaràs més pel fet que el motor està fred i la seva combustió no és òptima.\nSi de veritat necessites el cotxe:\nCoordina't amb familiars o amics per anar junts en cotxe.\nApaga el motor si estàs parat o esperant més de 30 segons.\nComprova la pressió dels pneumàtics, ja que una mínima diferència amb el correcte pot augmentar el consum de combustible al voltant d'un 5%.\nPrograma el termòstat de la calefacció i l'aire condicionat a la temperatura recomanada. En tot cas, una diferència de temperatura amb l'exterior superior a 12 º no és saludable.\nInstal · la tendals, tanca les persianes i corre les cortines durant el dia, evitaràs l'escalfament de la casa.\nVentila la casa quan l'aire del carrer sigui més fresc (primeres hores del matí i durant la nit).\nUn ventilador, preferentment de sostre, pot ser suficient per mantenir un adequat confort.\nEn cas imprescindible d'instal · lar un aire condicionat tingues en compte el següent:\nEls aparells amb etiquetatge energètic classe A són els més adequats.\nFixar la temperatura de refrigeració a 25 º.\nTanca les finestres i portes, mentre tinguis l'aire condicionat encès.\nCol · loca l'aparell de manera que li toqui el sol el menys possible i que hi hagi una bona circulació d'aire.\nQuan encenguis l'aparell d'aire acondicionat, no posis el termòstat a una temperatura més baixa del normal: no refredarà la casa més ràpid i podria baixar la temperatura massa, ocasionant una despesa innecessària i possibles refredats.\nAïlla la casa o l'edifici, baixa les persianes i durant la nit, tanca les cortines, evitaràs pèrdues de calor.\nBaixa el termòstat de la calefacció a 19 º i 20 º C, és més que suficient per estar confortable.\nMentre aireges, apaga la calefacció. Amb mantenir 10 min. obertes les finestres obtindràs una correcta ventilació i estalviaràs energia.\n• A LA LLAR\nRevisa l'etiqueta energètica dels equips i aposta per un d'alta eficiència energètica de classe A + + o superior. A la llarga, la nostra butxaca i el medi ambient ens ho agrairà.\nAïlla les finestres, les parets, el sostre i el terra de casa teva.\nUtilitza bombetes de baix consum. Consumeixen entre un 80% menys energia i duren 8 vegades més. En definitiva, un llum de baix consum de 11-15 W al llarg de la seva vida pot estalviar al voltant de 68 euros. A més evitarem l'emissió a l'atmosfera de gairebé mitja tona de CO2.\nDescongela la nevera abans que la capa de gel arribi 3mm de gruix: podràs aconseguir estalvis de fins al 30%. Ajusta el termòstat perquè mantingui un temperatura de 6 º C al compartiment de refrigeració i 18 º C al de congelació.\nMentre et rentis les dents o t'ensabones a la dutxa tanca l'aixeta d'aigua.\nApaga l'ordinador i la pantalla durant el menjar i al final de la jornada. Utilitza equips de baix consum elèctric, per exemple, els etiquetats amb Energy Star\nPrograma la pantalla del teu ordinador perquè s'apaguin quan no s'utilitza, el trobaràs a les opcions de protecció de pantalla.\nApaga els llums quan surtis de l'oficina. No encenguis els llums que no estiguis utilitzant, aprofita la zonificació (encesa i apagat per zones).\nRecicla i reutilitza el paper. Reutilitza les cares blanques dels documents impresos. Fotocòpia i imprimeix a doble cara. En el mercat fotocopiadores i impressores que ho permeten.\nUtilitza la tecnologia per regular el consum energètic de la teva empresa (cèl · lules termosensibles per l' apagat o encès elèctric)\nPublicat per FrangoalVerd SaraG. a 11:47\nAnònim 18 de març de 2013 a les 10:22\nBloc muy chulo , me gusta ,es práctico y todos deberíamos aplicar los consejos que en él se nos indican.\nAnònim 18 de març de 2013 a les 10:24\nGracias por tu bloc y tus consejos, si todos los siguiéramos seguro que el Planeta estaría mejor.\nAnònim 18 de març de 2013 a les 10:27\nÏntentaré poner en práctica tus consejos, además de mejorar mi entorno, me ahorraré unos euros


Búsqueda de Rosa Dels Vents - Llibreria Al·lots.\nUna història corprenedora i profundament humana, en un paisatge que Marta Grau recrea amb una força narrativa extraordinària i amb unes protagonistes que traspuen els sentiments i el coratge que perduren inesgotables de generació en generació, al llarg del temps i fins avui. La Berta, separada i amb dues filles, i la Tània -de tornada al país amb la seva nòvia afri...\nFauna o amor estrena Contraveu, la col·lecció de poesia i textos breus de Rosa dels Vents que arrenca aquest any. Tinc clar que no soc escriptora, però la idea de compartir els meus pensaments sense música i sense cantar em fa sentir alhora vertigen i curiositat. Com s'imaginarà la gent la veu que narra els meus microrelats o els meus poemes? Els llegiran en veu alta? ...\nA Tot el que necessites saber sobre sexualitat trobaràs resposta a les preguntes que els i les joves (i no tan joves) acostumen a fer sobre sexe, plaer, emocions, pràctiques sexuals, identitats i com tenir cura de nosaltres i de les persones amb qui compartim sexualitat. Tot el que necessites saber sobre sexualitat neix amb la intenció de donar eines perquè cadascú tr...\nEl llibre de la marató 2018 Susila Cruyff, Pau Donés, Teresa Manresa, Antón Costas i Cristina Hoyos revelen els seus sentiments i ens ensenyen la vessant més dura, però també la més amable, d'una malaltia que estan vivint o han viscut de prop: el càncer. Una cuidadora i quatre persones malaltes, cinc converses, cinc històries. I, al seu costat, dos professionals, e...\nUna crònica colpidora de l'1-O.L'1-O marcarà la memòria dels catalans. Ningú oblidarà on era, què va fer, ni què va viure en un dia d'orgull i d'indignació. Des del matí de divendres 29 de novembre fins a l'aturada del país del 3 d'octubre, Quico Sallés reviu, en una crònica àgil i estremidora, les emocions intenses, la determinació i el valor de les 2.286.217 pe...


– Concert – LES MILLORS ÀRIES DE SARSUELA (**+) – Teatre – Auditori de Cornellà |\n– Concert – LES MILLORS ÀRIES DE SARSUELA (**+) – Teatre – Auditori de Cornellà\nJa fa forces setmanes que varem estar convidats per uns amics, Gabriel i Montse, a un concert Sarsueler al Teatre Auditori de Cornellà que no coneixíem. Ens va venir de gust i varem acceptar encantats. El passat divendres 30 de març, per fi va arribar la data i amb una bona colla d’amics Liceistes i blocaires, ens varem apropar amb els “Catalans” a Cornellà.\nCamí del Teatre- Auditori, veiem imatges per nosaltres força insòlites …\nPoques vegades es pot assistir a un concert d’aquest tipus, ja que malauradament el gènere de la Sarsuela esta desprestigiat i encara no entenem el perquè. La realitat es que les grans veus que tenim la sort d’escoltar al Liceu, …. com aquell que diu no volen saber res del gènere i prefereixen cantar sempre Òpera. Nosaltres creiem que deurien ser complementaries l’Òpera i la Sarsuela i de fet la Sarsuela també es coneguda com “l’Òpera còmica espanyola”….. i algunes d’elles com per exemple MARINA es reconeguda com una veritable Òpera. Així i tot, no es canta als grans escenaris i poc a poc va morint en l’oblit.\nTeatre - Auditori de Cornellà\nA vegades a Barcelona venen companyies que representen Sarsuela, però no amb la qualitat necessària com per enganxar al públic que si acudeix a l’òpera…..i es que la Sarsuela no esta ni tan sols reconeguda com un “be cultural” al estat espanyol i per tant NO està subvencionada, i amb els recursos d’una empresa privada no es pot fer mes del que ja fan…. i ja fan prou crec jo, la gent que intenta una i un altre vegada posar en escena algunes d’aquestes joies musicals tan oblidades. Únicament crec que existeix una companya estatal que te recursos públics i pot produir espectacles amb la qualitat necessària…… malauradament encara que ho paguem entre tots, unicament actuen a Madrid.\nL’ajuntament de Cornellà amb col·laboració amb entitats de dones com ara “Karuna Social” i “Calala Fondo de Mujeres”, ha promogut aquest concert titulat LES MILLORS ÀRIES DE SARSUELA.\nSom els primers en arribar… però l’Auditori s’omple de gom a gom. L’espectacle ens ha agradat, tot i saber abans d’entrar que no veuríem un espectacle al que ens te acostumats el Palau de la Musica, l’Auditori o el Liceu. Tres cantants acompanyats per una pianista, (ANNA CREXELLS), varen anar desgranant àries per tothom conegudes. La pianista va tocar el preludi de “El tambor de granaderos” de Ruperto Chapí, així com el preludi de “La Verbena de la Paloma” de Tomas Bretón.\nLa soprano ROCIO MARTINEZ (**), el tenor CARLOS COSÍAS (***) i el baríton CARLOS DAZA (***) ens van cantar àries de algunes Sarsueles. Bones veus las de tots tres, encara que la veu de la soprano no va arribar be a les ultimes files del Auditori…. una sala potser massa gran per aquest tipus de concert, que hauria sonat millor en una sala de mides mes reduïdes. Van sonar àries de les següents Sarsueles :\n“El último romámtico” de R. Soutullo i J.Vert\n“Los Gavilanes” de J. Guerrero\n“Cançó d’amor i de Guerra” i “La legió d’honor” de Rafael Martínez-Valls\n“El rey que rabiò” de Ruperto Chapí\n“Marina” de Emilio Arrieta\n“El barbero de Sevilla” de Gerónimo Giménez\n“Maravilla” de Federico Moreno Torroba\n“Katiuska” i “La tabernera del puerto” de Pablo Sorozábal\n“Doña Fancisquita” de Amadeo Vives\nEl públic poc expert en l’assistència a concerts, …. ho dic perquè començava a aplaudir entusiasmats molt abans de que cada peça arribes a la seva fi, destrossant en bona part cada una de les peces.\nLa mitjana d’edat del espectadors, força alta…. diríem que majoritàriament jubilats…. i molt poca gent per sota dels 40 anys. Es com un peix que es mossega la cua….. i això com continuí així, aquest gènere Sarsueler, morirà molt aviat, si les institucions no fan res per evitar-ho.\nEl millor de tot, una jornada molt agradable en companya d’uns bons amics\n– Teatre Auditori de Cornellà – Invitació ( preu pagat 2 € – Donació recomanada )\nAquesta entrada s'ha publicat en Música clàssica el 4 d'abril de 2012 per Miquel Gascon.\n← – Cinema – BARCELONA CONNECTION (**) – Filmoteca de Catalunya – Teatre – EN LA LUNA (***) – Teatre Lliure de Gràcia →\n2 pensaments a “– Concert – LES MILLORS ÀRIES DE SARSUELA (**+) – Teatre – Auditori de Cornellà”\nJoaquim 4 d'abril de 2012 a les 14:36\nEstem tan poc acostumats al gènere que tot ens va bé.\nLa sarsuela hauria de ser tan respectada com l’òpera i si els tres cantants esmentats haguessin cantat òpera tal i com van cantar la sarsuela, segur que haguéssim estat encara més crítics.\nDaza canta la sarsuela com si cantes Schumann, molt bé però poc adequat, cal conèixer l’estil i les claus d’un gènere tan digne com difícil.\nCosias “carrereja” molt, i això no ´çes dolent si com ell fa segueix amb especial fruició la manera de frasejar del gran tenor de Sants, però Carreras mai desafinava i Cosias, si. En qualsevol cas va ser el més sarsuelero dels tres. És una llàstima que Cosias s’hagi estancat en el seu aprenentatge i no hagi estudiat més, intentant corregir les seves febleses, ja que la veu és molt interessant.\nRocío Martinez té una veu molt poc interessant, més apte per la revista que per la sarsuela. Tampoc té molt clar com ha de ser l’estil i tot ho acaba cantant igual i sobretot, actuant igual. Sempre fa de folklòrica, tant li fa que canti la Francisquita com si fos la Beltrana, o la Cançó d’amor i guerra amb gestualitat “pantojil”. mai m’hagués imaginat un moviment de braços tan poc adient per cantar “En el Vallespir la vida del meu cor”.\nEl públic s’ho va passar de conya, cosa que és molt important, i es va comportar de manera espontània, cosa que no crec que desentonés gaire del públic sarsuelero, molt més popular i apassionat que el de l’òpera. En el Teatro de la Zarzuela de Madrid, el teatre més prestigiós del gènere en tot el món (això ho dic jo), el públic canta sota veu les àries més conegudes.\nCal rejovenir el gènere? Sense cap mena de dubte. Com?, primer programant-la en els cicles i temporades dels teatres d’òpera, i després amb cantants que sàpiguen com cantar-la, després els directors d’orquestra i escena,.més uns bons dramaturgs que retoquin per aquí i per allà els arguments han de fer la resta.\nMiquel Gascon 4 d'abril de 2012 a les 17:22\nPrimer de tot, gracies Joaquim per el teu comentari, que es un anàlisis real del que va passar l’altre dia en el concert on varem coincidir.\nBàsicament estem d’acord amb tot el que expliques del fets, encara que jo no havia volgut entrar a valorar amb tant detall, primer perquè no soc un entès en la matèria i segon perquè crec que ja quedava clara amb les poques estrelletes que li vaig posar.\nRecolzo el 100% la teva proposta de que en els teatres d’Òpera es doni mes oportunitats a la Sarsuela.\nDe totes les maneres, et tinc que dir que ens ho varem passar la mar de be, ….. escoltant àries sarsueleres que m’han agradat tota la vida, però sobretot al intermedi i a la sortida i es que ens vas fer riure de debò.


Postpart i massatge infantil - Kilabe Centre de Fisioteràpia Terrassa\nA banda de la part estètica, que ja sabem que és important, cal destacar la importància del reforç del sòl pelvià per restablir-ne el to normal i evitar possibles problemes d’incontinència urinària. En els cursos de postpart us ensenyem Gimnàstica Abdominal Hipopressiva, que reforça la musculatura del sòl pelvià i la de la zona abdominal.\nEl massatge infantil estimula el sistema endocrí i el sistema respiratori. Per això s’utilitza en unitats de CI de prematurs. També regula les hormones i alleuja els còlics.\nÉs una tècnica que relaxa tant a infants com a pares i a mares. La relaxació a través del tacte pot ser molt útil quan es vol que es relaxi el nadó, o més endavant, l’infant. A més, crea vincles amb el pare, la mare i fins i tot els germans i les germanes.\nEl massatge infantil es fa seguint la tècnica hindú, amb moviments cap a les extremitats que ajuden a alliberar tensions i a relaxar. La tècnica que ensenyem a Kilabe és la que realitza Vimala Schneider, fundadora de AIMI (Associació Internacional de Massatge Infantil). En canvi, la tècnica sueca estimula la circulació, ja que es basa en moviments de baix a dalt i porta la sang cap al cor.\nÉs important crear un fort vincle amb el nadó, i una de les millors maneres és fer-li diàriament un massatge. Us ensenyem com fer-ho fent servir olis naturals, d’ametlles, d’avellanes, de sèsam o de calèndula. Cal tenir en compte fer el massatge en un ambient càlid, relaxat, respectant en tot moment la tolerància i l’estat físic del nadó.


El nou camp de futbol fa un altre pas endavant - Notícies de l'Ajuntament de la Vila de Masquefa\nEl nou camp de futbol fa un altre pas endavant\nL’Ajuntament ha tret a concurs les obres de la primera fase del nou camp de futbol perquè les empreses interessades a executar-la puguin presentin les seves propostes. D’aquesta manera es preveu que en el termini d’un mes començaran els primers treballs per fer realitat aquest esperat equipament esportiu.\nEn aquesta primera fase es farà el camp i l’obra civil, que inclou la urbanització de tot l’entorn. En una fase posterior es construirà un nou edifici de vestidors.\nEl projecte preveu la construcció d’un nou camp amb gespa artificial i amb una nova orientació nord-sud. A més, l’actual camp de futbol es reconvertirà en dos camps de futbol 7 de terra per als entrenaments.\nPer a una segona fase està prevista la construcció d’un nou edifici de vestidors, de quasi 1.200 metres quadrats, que inclourà 2 vestidors de grup de 55m2 cadascun, 8 vestidors de grup de 40m2, 3 vestidors per a àrbitres i tècnics de 12m2 cadascun, 2 serveis per al públic, infermeria, vestíbul-recepció i magatzem per a material, entre d’altres serveis.


Els Reis Mags d'Orient arriben a Tàrrega - Tàrrega Televisió\nEls Reis Mags d’Orient arriben a Tàrrega\n6, gener, 2019\nLa capital de l’Urgell surt al carrer per aclamar els Reis Mags d’Orient, que encomanen il·lusió a grans i petits · La Cavalcada ha culminat enguany a la plaça de les Nacions sense Estat\nCom cada 5 de gener, Tàrrega ha rebut avui la visita dels Reis Mags d’Orient, els quals han encomanat il·lusió a petits i grans. Melcior, Gaspar i Baltasar han protagonitzat una altra nit màgica en un lluït seguici ple de color i caliu que ha transcorregut pel centre de la ciutat. Enguany Ses Majestats han entrat a la capital de l’Urgell pel carrer de Sant Pelegrí si bé l’itinerari ha culminat aquesta vegada a la plaça de les Nacions sense Estat, ja que la plaça Major és objecte d’obres. La Cavalcada de Reis ha estat un altre gran èxit de participació i milers de targarines i targarins han sortit als carrers per donar la benvinguda als Reis Mags. Han desfilat una desena de carrosses, un centenar de patges, furgonetes plenes de regals, cavalls, Motards Tàrrega i Lo Tossino, que ha recollit els xumets dels infants ja “crescudets”. L’apartat musical ha estat amenitzat pels Tambors de Diables BAT, Xaranga l’Alegria, Grallers de La Barra i l’Orquestra Mediterrània. Com a novetat, s’ha estrenat una nova carrossa amb un pessebre vivent. En total s’ha repartit una tona de caramels sense gluten, aptes per a celíacs.\nArribats a la plaça de les Nacions sense Estat, marc inèdit de la Cavalcada que igualment s’ha omplert de públic, l’alcaldessa Rosa Maria Perelló ha lliurat les claus de la ciutat a Melcior, Gaspar i Baltasar per facilitar el lliurament de regals i ha desitjat que en totes les llars de la ciutat no falti la felicitat. Perelló també ha adreçat unes paraules de suport per als fills i filles dels presos polítics. Després han pronunciat les seves al·locucions Ses Majestats, que han pregat a la mainada que es porti bé durant tot l’any. Melcior, Gaspar i Baltasar també han expressat el seu desig perquè la pau i la germanor regnin al món. Una pluja de confeti ha coronat la nit. La Comissió de la Cavalcada de BAT ha organitzat l’acte mobilitzant unes 200 persones amb el suport de l’Ajuntament de Tàrrega. Tot plegat ha estat retransmès en directe per l’emissora municipal Ràdio Tàrrega


La responsabilitat municipalista d’Esquerra Republicana de Catalunya - TOTLLEIDA\nEscrit per Miquel Serra i Gòdia @mserragodia i Montserrat Fornells i Solé @mfornells. President i Secretària General de la Federació Regional de Lleida d’Esquerra Republicana de Catalunya\nPer Miquel Serra Última actualització May 16,2020\nQuins són els punts comuns en els tres casos, més enllà que les alcaldies recauran sobre regidors i regidores d’ERC? Doncs que, en els tres, han estat els grups municipals republicans els que han hagut de fer una passa endavant per conformar nous governs després que les alcaldies anteriors hagin entrat en crisis, quedant-se en minoria, ja sigui per la marxa dels seus socis de govern o per l’expulsió dels mateixos. Governar no és fàcil, i fer-ho en coalició requereix d’una mà esquerra que, de vegades, no tots els grups de govern la tenen.\nA Maldà, l’alcaldia es va quedar en minoria per la marxa “per motius personals” d’un dels regidors de l’anterior govern de coalició. Aquest municipi de l’Urgell elegeix els seus representants a través del mecanisme de consell obert, de manera que no són els partits qui recanvien els seus edils sinó que en dimitir un (del partit que sigui) el substitueix el següent més votat (independentment del partit al qual pertany). Felicitem Anna Salla, la nova alcaldessa republicana de Maldà, que en la nova situació ha sabut articular una majoria de govern que confiem donarà estabilitat al municipi.\nA Ponts, en els dies previs a l’esclat de la pandèmia de la COVID-19 l’alcalde decideix expulsar del seu govern als dos regidors del grup amb el que governava en coalició argumentant desavinences en la governabilitat. L’alcalde es queda en minoria i és ERC –que va ser la llista més votada i amb més regidors en les Eleccions Municipals del 2019- qui és llavors cridada a articular una nova majoria que doni estabilitat l’Ajuntament. Fins i tot es va plantejar un govern provisional d’unitat, sense modificar l’alcaldia, per a gestionar els efectes de la crisi sanitària en aquest municipi de la Noguera, perquè la prioritat era protegir la ciutadania. Felicitem Solés Carabassa, que ha de ser la nova alcaldessa de Ponts demostrant que les coalicions de govern són un exercici permanent de confiances i responsabilitats compartides.\nA Cervera, novament l’alcaldia resta en minoria per les desavinences internes entre els socis del govern. ERC, a l’oposició a la capital de la Segarra malgrat haver estat la llista més votada a les eleccions municipals de 2019, es veu igualment cridada a aportar estabilitat en un altre municipi on els equilibris d’una coalició governant han restat trencats en mig de la gestió de la pandèmia. Felicitem Joan Santacana per la gestió responsable de la situació que ha realitzat aquests dies en la confiança que sabrà estabilitzar un mapa municipal que, d’antuvi, és complex a la Paeria cerverina.\nMaldà, Ponts i Cervera són, ara com ara, exemples ben pràctics i fefaents de com a ERC ens prenem amb molta seriositat la responsabilitat de governar, sabent-ne que els governs de coalició de diferents grups són els que manta vegades millor representen una majoria plural i diversa de cada municipi. I que, cada vegada que calgui, els nostres conveïns ens trobaran per a donar una passa endavant quan els seus governs entrin en inestabilitats internes. La nostra prioritat és la gestió transparent i eficaç i facilitar la ciutadania els millors dels serveis públics possibles. Són principis que conformen el nostre ADN com a formació política.\nMiquel Serra i Gòdia @mserragodia i Montserrat Fornells i Solé @mfornells\nMiquel Serra 2 posts 0 comments


El sector agroalimentari segueix liderant les exportacions de la demarcació de Lleida — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El sector agroalimentari segueix liderant les exportacions de la demarcació de Lleida\nEl sector de l'alimentació, begudes i tabac es manté com el més exportador de la demarcació de Lleida, segons les dades més recents de l'INE, que apunten a una desacceleració de les vendes a l'exterior des del territori. A nivell general, els primers nou mesos de l'any les exportacions a nivell provincial van batre un nou rècord, amb un valor total de 1.586,8 milions d'euros, tot i que la xifra és pràcticament semblant a la de l'any passat en el mateix període, amb un augment de només un 0,3%. De fet, al setembre hi va haver un descens del 6,5% respecte del mateix mes del 2017.\nPer sectors, l'agroalimentari lidera les exportacions amb 1.060,6 milions d’euros, tot i que experimenta un descens de l’1,3% respecte dels primers nou mesos de l'any passat. En canvi, els fabricants de béns d'equipament han registrat un increment del 2,8%, amb unes vendes de 127,2 milions d'euros fins al setembre.\nAl conjunt de Catalunya, les exportacions segueixen creixent. Els tres primers trimestres de 2018 han augmentat un 1,76% amb relació als mateixos mesos del 2017, amb un volum total de 53.605 milions d'euros, malgrat que al setembre hi va haver una tendència a la baixa.


BALINIT D Considerablement més dur sense detriment a la resistència a la corrosió\nBALINIT® D té una resistència a la corrosió similar al cromat dur, però és considerablement més dur, s’adhereix millor i també és apte per ser utilitzat per la indústria alimentària.\nAquest recobriment de nitrur de crom és ideal per a motlles polits acabat mirall, motlles fotogravats o motlles mecanitzats per electroerosió. També s’utilitza per a motlles d’injecció de plàstics en aplicacions amb substàncies agressives com el fluor o el clor, el conformat de xapes de baixa resistència, i altres aplicacions en automobilisme i en la indústria aeronàutica.\nTambé hi ha disponible la versió ARCTIC de BALINIT® D, per a materials sensibles.\nResistent al fluor, al clor i a altres substàncies agressives.\nAlta adherència de recobriment i duresa\nResistència a la corrosió molt alta\nExcel·lents propietats de desmoldeig\nDuresa recobriment HIT [GPa]* 18+/-3


Torna la rumba de la sardina!\nGlobal icon-chevron-right Espanya icon-chevron-right Barcelona icon-chevron-right Torna la rumba de la sardina!\nNo us perdeu els sopars estivals a base de sardines i rumba\nA partir del 14 de juny, prepareu-vos perquè torna el Sardines&Rumba by Moritz a la Caseta del Mirador del Migdia!\nUn dels clàssics de l’estiu, que Moritz patrocina des del 2010 i que és sempre una festa garantida! El nom ja ho diu tot: un moment per combinar com cal una sardinada popular acompanyada de la millor rumba catalana, amb els Rumba-Lá tocant en directe.\nI tot plegat, en un entorn boscós i amagat de Montjuïc, que és a més un magnífic mirador sobre el port i el mar.\nL’entorn és ideal tant per anar-hi en parella com per fer-ho amb amics o en família. I val la pena la pujada! L’àpat, en tauletes repartides entre els arbres i il·luminades amb espelmes, està format per una amanida de tomàquet, ceba i olives, les sardines a la brasa, pa amb tomàquet, meló i síndria de postres. I, per regar-ho tot bé i no passar set, també inclou dues cerveses Moritz i vi per compartir, perquè el sopar és una veritable comunió entre els comensals i acaba sempre amb gairebé tothom ballant.\nLa festa té fins i tot la seva pròpia rumba, el tema Quin fred, que diu coses com que “surt el sol quan és de nit”, i que “els dimecres a l’estiu pujarem a la Caseta, ballarem amb Rumba-Là amb una Moritz ben fresqueta”... Reserveu-vos tots els dimecres nit i pugeu a Montjuïc a ballar-la! ■


Associació del desenvolupament del Centre d'equinoteràpia la Marginera de la Bosa - Marginera de la Bosa\nASSOCIACIÓ PER AL DESENVOLUPAMENT DEL CENTRE D'EQUINOTERÀPIA LA MARGINERA DE LA BOSA\nL' equinoteràpia és una teràpia complementària totalment natural i té el cavall com a mediador icoterapeuta amb la finalitat de millorar la qualitat de vida de les persones.\nInicialment, l' equinoteràpia estava més enfocada a persones amb discapacitats físiques (moviment tridimensional, equilibri, escalfor…), però per les característiques del cavall (mamífer, social, neofòbic,…) s’ha estudiat i demostrat que també és eficaç en patologies psicològiques, emocionals, socials, relacionals i psíquiques.\nDes del Centre d’equinoteràpia la Marginera de la Bosa tenim programes per acompanyar en el benestar de persones que necessitin un recolzament per millorar la seva qualitat de vida:\nTrastorns emocionals (assetjament psicològic o escolar( responsabilitat, autonomia, inseguretat, depressió, ansietat, trets antisocials).\nPatologies neurològiques: paràlisis cerebral, esclerosi múltiple, hemiplegia i poliomielitis.\nIctus, traumatismes cranioencefàlics,\nTDA, TDAH, fracàs escolar i desmotivació.\nSAF (síndrome d’alcoholisme fetal).\nEquips que vulguin treballar el lideratge, la creativitat, la comunicació, etc.\nApropar la equinoteràpia a les persones per millorar el seu benestar tant pel que fa a la salut física, social com la relacional, psicològica, emocional ,de coneixements….\nDotar de qualitat (infraestructures, recursos tècnics, material, cavalls) i professionalitat (formació i contractacions) el centre d’equinoteràpia la Marginera de la Bosa.\nFacilitar la participació en els estudis científics sobre l' equinoteràpia.\nVisualitzar la hipoteràpia com a teràpia de millora de molts aspectes físics, psicològics, socials, relacionals, comunicatius i d’aprenentatge.\nPer aconseguir les seves finalitats, l’associació du a terme les activitats següents per a l’any 2019 i 2020:\nRecerca de donacions, subvencions i col·laboracions econòmiques, d’espai, d’equips de treball i materials per al projecte social d’equinoteràpia de la Marginera de la Bosa. Aquest projecte el centrem en els joves no acompanyats, menors tutelats o adoptats o acollits, en els infants i joves amb alguna dificultat de salut que els afecta la seva vida social, en la gent gran, en persones que estan en processos de dol, amb processos oncològics, dones que han estat víctimes de maltractaments i en grups escolars amb objectius emocionals/relacionals.\n(Els projectes d’equinoteràpia del Centre d’equinoteràpia la Marginera de la Bosa per treballar amb aquests col·lectius es poden demanar a la directora del Centre i hi ha una petita mostra a la web: www.margineradelabosa.cat)\nRecerca, contacte i facilitació (documents, viatges, publicacions) de la participació a estudis sobre la equinoteràpia per part del Centre d’equinoteràpia la Marginera de la Bosa.\nValorar la situació econòmica i familiar i finançar un percentatge de la teràpia amb cavall per a qui ho necessiti i no pot pugui la quota mensual.\nGrups de gent (gent gran, escoles, etc.) que necessitin la teràpia però no puguin assumir el cost del transport.\nDonacions de material per a l’accés de les persones amb discapacitat o les teràpies (rampa adaptada per pujar al cavall, pilotes, cèrcols, fulls, ordinador, mantes adaptades, etc.).\nDotar d’espais (assegurança), material (camisetes amb logo), formació (auxiliar equinoteràpia, voluntariat, monitoratge…) els voluntaris i persones en pràctiques del Centre d’hipoteràpia la Marginera de la Bosa.\nDotar de recursos per proporcionar formacions de qualitat sobre teràpies amb cavalls i conferències sobre patologies, tractaments o teràpies.\nHi ha diferents destinataris per als fins i activitats de l’associació:\nPersones amb necessitat i voluntat d’equinoteràpia: tothom que cregui que li serà molt beneficiós físicament, psicològicament, emocionalment, familiarment, socialment, comunicativament, relacionalment comportamentalment o empresarialment assistir a la teràpia amb cavall, tindrà l’opció d’iniciar un tractament, tingui la capacitat econòmica que tingui.\nConeixement científic: hi ha molt poc coneixement científic de la equinoteràpia i des de fa anys s’ha centrat molt en casos concrets (problemes físics). És per això que tots els centres que treballem amb hipoteràpia podem ser un bon recurs per tenir i crear més coneixement científic i obtenir resultats rellevants. Per exemple, col·laborar amb els assajos clínics que s’han iniciat en relació a l’oncologia o persones amb fibromiàlgia, entre d’altres.\nAquest projecte es va iniciar a finals del 2018 i té com a objectiu la durada de 10 anys per obtenir resultats i poder fer un treball de qualitat per a les famílies, estudis científics i la qualitat de les intervencions d’equinoteràpia.\nSi vols formar part de l'Associació i ajudar a treballar per als fins que ens marquem, inscriu-te i col·labora amb una petita quota de 20 € anuals. Fes-te'n soci!\nGràcies a les següents entitats publiques estem acompanyant a tots aquells infants o família a fer sessions d'equinoteràpia amb beques, o amb sessions finançades per tal de poder millorar el seu benestar. Gràcies,\nGràcies per la subvenció en matèria d'intervencions terapèutiques del 2020 i el 2021. On les famílies han pogut accedir a les teràpies sense discriminació econòmica.\nGràcies a les subvencions del departament, per tal de poder oferir un acompanyament emocional a les families i infants més vulnerables durant el 2020 i el 2021 i el 2022.\nAccepto rebre informació de Ariadna Mallarach Güell.


Repte 4: Promoure una vida saludable de les persones joves. Jove.Cat. Generalitat de Catalunya\nInici > Reptes del Pla d'Actuació de Polítques de Joventut 2017-2020 > Repte 4: Promoure una vida saludable de les persones joves\nRepte 4: Promoure una vida saludable de les persones joves\nUna nova actitud d’intervenció en matèria de salut que inclogui l’abordatge dels canvis estructurals en diferents àmbits (educatiu, laboral, domiciliar, etc.) com a aspectes fonamentals per a la salut i que avanci cap a un model de salut integral i centrat en el benestar, amb noves mesures i actuacions sobre la salut emocional de les persones joves i que incorporin l’educació emocional com un actiu.\nUna de les novetats que incorpora el PAPJ 2017-2020 és una nova actitud d’intervenció en matèria de salut.\nD’una banda, perquè el PAPJ 2017-2020 inclou l’abordatge dels canvis estructurals en diferents àmbits (educatiu, laboral, domiciliar, etc.) com a aspectes fonamentals per a la salut i que modifiquen substancialment les condicions de vida de les persones joves i el seu benestar.\nDe l’altra, perquè el PAPJ 2017-2020 pretén avançar cap a un model salutogènic, entès com un model de salut integral i centrat en els actius de benestar. Aquest canvi d’enfocament del PAPJ 2017-2020 suposa incloure noves mesures i actuacions que treballin la salut emocional de les persones joves i que incorporin l’educació emocional com un actiu per a la salut, ja que afavoreix i promou el benestar.\nPer aquesta raó, el PAPJ 2017-2020 incorpora l’ús de noves metodologies centrades en la perspectiva d’educar per a la vida com a eix fonamental per al desenvolupament i creixement personal de les persones joves. Aquestes metodologies es concretaran en el desplegament de mesures i actuacions que permetin treballar les habilitats per a la vida i abordar les emocions i les habilitats socioemocionals, així com altres elements que han de permetre als joves viure bé, afrontar la vida, entendre’s i gestionar els entrebancs i conflictes.\nA més a més, el PAPJ 2017-2020 aposta per ubicar la persona jove al centre de la definició dels serveis o de l’atenció en matèria de salut. Donar el protagonisme al jovent és un aspecte fonamental per apropar i adaptar els programes de salut a les seves necessitats i per garantir els seus drets. És a partir de la definició conjunta i el codisseny dels programes i serveis amb els joves que ampliarem el seu ús i coneixement entre la població juvenil. En aquest sentit, el PAPJ actual vol promoure espais d’experimentació i de cocreació per a la posada en marxa de serveis en matèria de salut fets amb els joves i per a ells. En aquesta línia, el PAPJ 2017-2020 també preveu impulsar la innovació en les metodologies utilitzades en els programes de salut per arribar als col·lectius als quals les campanyes i altres instruments de promoció de la salut no es mostren prou efectius. Per això es treballarà per incloure noves metodologies en les actuacions i mesures que cal desplegar: metodologies vivencials, amb perspectiva comunitària, de treball entre iguals, de corresponsabilitat, apoderament i participació de les persones joves.\nEl PAPJ 2017-2020 també inclou mesures per reforçar la coordinació, la col·laboració i el treball en xarxa entre els professionals de salut i de joventut, amb l’objectiu de millorar el coneixement dels serveis i programes que es despleguen des de les diferents àrees, garantir la complementarietat de la intervenció, detectar buits d’intervenció i generar nous projectes i col·laboracions per donar forma a les línies abans assenyalades.\nPel que fa als àmbits temàtics sobre els quals s’ha d’actuar, el PAPJ 2017-2020 inclou unes quantes novetats, com la promoció de l’activitat física entre la població jove (i no només de l’activitat esportiva), l’abordatge dels usos de les TIC i de les addiccions sense substància o socioadiccions, o la intervenció en matèria d’assetjament sexual i nit, entre molts d’altres.\nA més a més, en la línia d’incorporar la perspectiva inclusiva i de gènere en tots els programes i actuacions, el PAPJ 2017-2020 pretén abordar el discurs heterocentrat en matèria de salut, tenir en compte i incloure les opcions no normatives de sexualitat i abordar els patrons estètics i rols de gènere en matèria de salut sexual i reproductiva, etc.


Ajuntament de Cardona/Cardona adapta el recorregut de la cavalcada de Reis\nData i hora oficials: 17/01/2022 01:56\nLa cavalcada tindrà una parada, al finalitzar, a l’Ajuntament de Cardona amb un parlament dels Reis Mags d’Orient\nEl recorregut previst començarà, a les 18:00 hores, al Carrer Església (a la Coromina) fins al davant de l’Església, on els tres Reis Mags d’Orient faran una breu aturada al Carrer Bisbe Guix.\nLa ruta seguirà per la Raval de Sant Joan, l’Avinguda del Rastrillo, el Carrer Escassany, el Carrer Major, el Carrer Sant Miquel, el Carrer de la Pietat, la Carretera del Miracle (Barri Nou) i fins entrar per la Plaça del Portalet, que finalitzarà a la Plaça de la Fira, a les 19:30 hores –hora aproximada-, on Ses Majestats pujaran al balcó de l’Ajuntament de Cardona per adreçar-se als infants de Cardona.\nLa Banda de Música de Cardona, amb la col·laboració de Musicant, amenitzarà la cavalcada dels Reis durant part del recorregut.\nQueden suprimits, per tant, alguns punts de la cavalcada com l’adoració del nen Jesús a l’església de la Coromina, la rebuda del Rei Erodes a l’Avinguda del Rastrillo o la rebuda a la parròquia de Cardona.\nAmb el suport de la Policia Local i Protecció Civil, els punts de més aglomeracions com la Plaça de la Fira tindran accessos controlats i perimetrats per evitar aglomeracions.


Equipo Nizkor - Acord entre el Govern i l'Ajuntament de Barcelona pels punts de votació de l'1-O.\nL'alcaldessa argumenta que, amb aquesta decisió, el govern municipal compleix amb el seu "compromís" de facilitar el dret a vot a la ciutat i no comprometre els funcionaris. En els últims dies, representants municipals i de la Generalitat havien negociat de forma discreta una solució, tal com havia detallat aquest diari, que passaria per prioritzar l'ús d'espais de la Generalitat. Fonts municipals no han detallat si l'Ajuntament també cediria locals de titularitat municipal.\nUna de les fórmules explorades en els darrers dies és l'ús dels centres educatius que depenen del Consorci d'Educació, cogestionat per les dues institucions i ara presidit per la consellera d'Ensenyament, Clara Ponsatí. El Consorci compta amb 408 centres públics a la capital catalana.\nEl secretari municipal adverteix Colau i el govern municipal\nColau ha pres aquesta decisió després de conèixer l'informe del secretari municipal, que l'adverteix de les conseqüències que tindria cedir locals per al referèndum i desatendre la suspensió del Tribunal Constitucional (TC). En l'informe que ha elaborat, el secretari també detalla les conseqüències penals que pot tenir aquest acte.\nL'acord entre el Govern i l'Ajuntament de Barcelona és un gest de complicitat de Colau amb els alcaldes investigats per la Fiscalia pel seu compromís amb el referèndum. Més de 700 alcaldes es concentraran aquest dissabte a la plaça de Sant Jaume -espai simbòlic entre la Generalitat i l'Ajuntament- per refermar la ferma voluntat de facilitar la votació l'1 d'octubre. En les últimes hores, Colau i el seu entorn han estudiat la manera d'exhibir proximitat amb els batlles independentistes després de l'ofensiva de l'Estat.\nPuigdemont celebra l'acord\nEl president de la Generalitat, Carles Puigdemont, també ha valorat l'entesa del Govern amb el consistori liderat per Colau. En una visita al setmanari El Vallenc -escorcollat dissabte passat per la Guàrdia Urbana-, Puigdemont ha afirmat que el seu executiu està "molt content" per l'acord. El president ha recalcat que la solució "preserva un dret bàsic, que la gent de Barcelona podrà votar i podrà votar amb normalitat". "Hem trobat la manera de fer possible una aspiració que compartíem", ha afegit.\nLa veu discordant l'ha protagonitzat Jaume Collboni (PSC), soci de govern de Colau, que circumscrit l'anunci a un acord entre partits favorables a una "mobilització". D'aquesta manera, el dirigent socialista discuteix que el pacte compti amb l'aval de tot l'executiu municipal. Al vespre, en una entrevista a TV3, la pròpia Colau ha desmentit Collboni. La líder de Catalunya en Comú ha assegurat que l'acord amb el Govern pel referèndum és una decisió presa "com a alcaldessa".\nColau també ha carregat contra l'actuació del PP, que diu haver provocat una "situació d'excepcionalitat". "Això és perdre el nord", ha afirmat l'alcaldessa de Barcelona en relació a l'actuació de la Fiscalia. "La Fiscalia està anant molt més enllà del que està fent el Tribunal Constitucional", ha reblat.\n[Font: Par Joan Serra Carmé, Nació digital, Barcelona, 14set17]


Els metges confirmen que l'home que estrangulà l'al·lota és un malalt mental\n15 abril 2021 03:45\nCoincideixen que l'acusat sofria un brot esquizofrènic quan va cometre el crim\nEl detingut ha sofert algunes recaigudes en la seva malaltia.\nDos metges forenses adscrits als jutjats de Palma han confirmat que Manuel Llinàs, l'home que el passat mes d'octubre va matar la seva al·lota en un pis del carrer Ausiàs March, sofreix una malaltia mental. Per tant, els forenses Julio López Bermejo i Antonio Siquier entenen, i així ho han fet constar en el seu informe que han remès al jutjat, que l'home no era conscient dels seus actes quan va estrangular la seva al·lota, Beatriz Garau, a la qui va matar després de presenciar una pel·lícula de terror.\nSegons han confirmat fonts pròximes al cas, l'individu continua ingressat a la Unitat Psiquiàtrica de Son Dureta, a l'espera que en breu sigui traslladat al centre psiquiàtric de Foncalent, on està previst que se li realitzin més proves sobre l'estat mental. L'informe dels forenses coincideix amb el primer diagnòstic que van emetre els metges psiquiatres de Son Dureta, que van arribar a la conclusió que el detingut era esquizofrènic i que creien que en el moment de cometre els fets estava sofrint un brot d'aquesta malaltia.\nA més, des que el detingut es troba ingressat en aquesta unitat psiquiàtrica, n'ha sofert diverses recaigudes. Hi ha moments en què està lúcid i altres en què no es controla. Si aquests informes dels forenses són confirmats pels metges psiquiatres, tot sembla indicar que el detingut, defensat per l'advocat Francisco de Sales, seria absolt del delicte d'assassinat en existir una circumstància atenuant de trastorn mental.


com les estrelles k-pop naveguen pel servei militar obligatori - Història\nCom navega el K-pop Stars en el servei militar obligatori\nMolta gent es pregunta què passarà quan els membres de BTS comencin els seus mandats.\nDe Bretanya Vincent\nEls superadors internacionals de K-pop BTS han estat al capdavant del seu joc durant els últims dos anys, guanyant cors i acumulant premis mentre giraven pel món, estrenen pel·lícules i actuaven al costat d’estrelles com Halsey i Lil Nas X. No ho han fet. ho va fer sol. El voraç ARMY segueix al seu costat: el seu hardbase i dedicat fanbase. ARMY mouria muntanyes per BTS i, com a tal, el nom del grup és un testimoni del seu poder. Però tan potent com és ARMY, hi ha una cosa sobre la qual no tenen control: cada membre de BTS acabarà obligant-se a unir-se als militars de Corea del Sud –i deixar la banda– durant uns dos anys llargs.\nEls aficionats esperaven que el BTS possiblement estigués exempt de servei, ja que cada any hi ha un grup reduït d’animadors i esportistes. Però aquest novembre, el govern coreà va aclarir que els membres de BTS no rebran exempcions del deure militar. I com la Korea Herald segons els informes, el govern també espera reduir el sistema d’exempció a causa d’una escassetat de persones elegibles per al servei nacional.\nAquesta situació no és exclusiva de BTS. És un problema que han de fer front a gairebé tots els grups del K-pop masculí a Corea del Sud. Estrelles massives com SHINee's Key i Minho, 2 AM, Jinwoon i VIXX's N, ja es troben en la llista i actualment fan servei a diverses branques militars. Mentrestant, els membres de BIGBANG T.O.P., G-Dragon, Taeyang i Daesung van ser donats d'alta aquest any després de complir els seus serveis.\nTot és una part de la directiva obligatòria de la reclamació del país, que gestiona l'Administració de mà d'obra militar. Existeix una prescripció obligatòria a Corea del Sud des de 1957 i requereix que tots els homes, tret que 'indesitjables físicament o socialment' entre els 18 i els 28 anys tinguin un servei militar durant una durada aproximada de dos anys, en funció de quina branca opten per unir-se. Fins a l’agost de 2018, les lleis que regeixen l’edat màxima dels homes podrien retardar l’allistament obligatori es baixaven de 30 a 28. El servei obligatori està obligat per l’article 39 de la constitució sud-coreana.\nTot i que hi ha exempcions que existeixen per evitar que alguns homes s’hagin d’enrolar, aquestes proteccions no s’estenen a les estrelles del K-pop. En els darrers anys, només un grup selecte d’artistes, medallistes olímpics, esportistes que guanyen l’or als Jocs asiàtics i alguns altres poden obtenir exempció. Els artistes selectes que reben exempcions són els que aconsegueixen el segon lloc o superior en certes competicions internacionals d’arts i els millors llocs en un concurs d’arts de Corea del Sud.\nQuan arriba el moment d’apartar-se a les llistes, les companyies de gestió d’estrelles de K-pop solen publicar informes oficials o informar als fanàtics a través dels seus comptes de xarxes socials. Per exemple, D.O. de EXO va escriure una carta manuscrita que va publicar al club de fans oficial de EXO. A vegades, aquests anuncis se succeeixen amb grups de K-pop que comparteixen els seus últims moments junts a les xarxes socials.\nDesprés de la recepció, molts artistes han de mantenir les seves carreres en servei durant l'exercici militar. Això deixa que alguns grups es relacionin amb els membres que queden per fer actuacions i creen música nova al seu lloc. Els membres més joves dels grups d’ídols poden estirar les ales durant aquest temps d’inici, perseguint carreres en solitari, projectes de cinema o televisió. Però desinflar l’interès públic sempre és una preocupació, ja que la música pop és un món en moviment ràpid. Això significa que prendre uns mesos, o fins i tot un any de descans en la vida de la carrera d’un artista K-pop, pot ser perjudicial.\nAlguns grups han pres la decisió d’escampar qui fa més temps i quan els membres poden girar i tornar de nou de forma regular. Això els proporciona prou temps per llançar música nova, actuar en espectacles i mantenir-se com a suport de vida professional, tal com era, per assegurar-se que el seu temps a la llum no s’esvaeix. D'altra banda, alguns fanàtics estan demanant actualment que BTS opti per inscriure's en el seu servei militar, ja que garantiria menys temps morts generals per al grup amb èxit enorme. Si bé el temps a part pot ser efectiu per als membres del grup que busquen explorar facetes addicionals de la seva carrera professional o en projectes en solitari, tot i així, encara es considera un perjudici per a la imatge del grup en general.\nTot i així, moltes estrelles del K-pop reconeixen el servei militar com una tasca necessària que han de complir per tornar als seus fans el més ràpidament possible.\n'Com a coreà, és natural', va dir Jin de BTS, parlant amb CBS sobre les expectatives del servei obligatori. 'I, algun dia, quan es faci una trucada, estarem a punt per respondre i fer tot el possible'.\nDesprés que els artistes completin el seu temps en el retorn militar, sovint hi ha un aire de 'antiguitat' que porten amb ells quan es reuneixen als grups que van partir. Així, tornen al negoci amb el que alguns descriuen com una imatge més “madura”. Adopten imatges més grans mentre persegueixen una carrera en solitari i, tot i que pot ser que siguin sent els mateixos artistes que eren abans que marxessin, els fans sovint els veuen sota una nova llum després de la seva incorporació.\nNo està clar com pot afectar la consciència l’impuls global de BTS. Però, ara mateix, sembla que els vostres artistes preferits del K-pop que actualment estan al servei estan gestionant amb gràcia la situació i treballen amb diligència per tornar del servei militar.\nCom va crear el dissenyador de disfresses d'Eufòria la mirada de cada personatge\nLes demandes de vaga dels professors de Oakland reben un suport àmplia dels estudiants\nKendall Jenner portava un vestit mini negre a la ciutat de Nova York\nEvan Rachel Wood va presentar la candidata al Premi Nobel de la Pau, Amanda Nguyen, com a Plus Plus One a Emmys 2018\nEl dissenyador de roba de dona de Louis Vuitton, Nicolas Ghesquiere, va parlar contra Donald Trump\nL'estrella de 'Riverdale', Charles Melton, jugarà una Ivy League Rower a la nova pel·lícula de 'Swing'\nBella Hadid va tenyir-se els cabells de color marró abans del saló de moda secret de Victoria\n21 Under 21 2018: Winter BreeAnne vol que les generacions més joves puguin abraçar el poder de les votacions


COLUMBUS, DIES AMB FAMÍLIA - El Món a la Mà | Blog de Viatges\nColumbusEstats UnitsLa Volta al MónNord Amèrica\nCOLUMBUS, DIES AMB FAMÍLIA\n23 setembre, 2019 10 juny, 2020 elmonalama\nUna de les excuses que teníem per fer una ruta per EEUU era anar a visitar els tiets i cosins del Marc que viuen a Columbus, capital d’Ohio.\nEns vam organitzar perquè coincidís en cap de setmana i poder passar 4 dies en família a New Albany, una zona residencial a les afores de la ciutat amb tot de cases unifamiliars al més pur estil americà.\nUn bus nit ens havia de portar des de Washington DC fins a Columbus fent una parada tècnica a Pittsburgh però per desgràcia la conductora inicial va decidir plegar quant només portàvem una hora de viatge i ens va deixar tirats literalment a l’estació de Baltimor. Allà vam estar esperant 8 hores asseguts a l’estació a que trobessin un altre conductor per fer el recorregut. A causa d’aquest contratemps, havíem d’arribar a les 7 del matí i no ho vam fer fins a les 6 de la tarda.\nNew Albany és una zona molt tranquil·la, plena de jardins i parcs amb centenars de cases fetes de fusta en diferents urbanitzacions i camps de golf. La vida aquí sembla relaxada però no ens volem ni imaginar com deuen ser els hiverns, on les temperatures baixen a 10 o fins i tot 20 graus negatius. La nostra família viu en una casa de dues plantes amb un soterrani convertit en apartament que és on ens vam quedar nosaltres.\nUn del dies vam tenir l’oportunitat de veure l’escola pública del poble, i quina escola! Era més aviat campus que no tenia res a envejar al de les millors universitats amb edificis separats per edats, pavellons i camps d’esport, biblioteques i sales de teatre, un autèntic luxe.\nUna de les coses que volíem veure en la nostra curta visita a Ohio eren les comunitats d’Amish que hi ha sobretot a la zona de Amish Country Ohio, una mica més al nord est de Columbus. I vam anar a passar una tarda per visitar els diferents poblets de la regió i fer-nos una molt breu idea de com viu aquest grup ètic i religiós.\nVam començar pel poble de Sugar Creek i vam anar fent ruta cap a l’oest. Aquí no vam veure massa cultura Amish i vam centrar-nos més amb botigues d’antiguitats i artesania a part del famós rellotge de Cuco, el més gran del món. A la següent parada, Walnut Creek, ja vam començar a veure els primers carros de cavalls pels camins interiros i la gent vestida amb la roba tradicional pel carrer.\nEls Amish són originàriament descendents d’immigrants suïssos i parlen un dialecte de l’alemany. Són cristians i es coneixen més aviat per les seves restriccions a les noves tecnologies i al seu rebuig al progrés. Vesteixen amb roba del s. XVII, no utilitzen electricitat i es mouen amb carros de cavalls.\nEns hagués encantat poder establir conversa amb algú de la comunitat i saber més sobre el seu estil de vida però no vam tenir l’oportunitat. Ens vam conformar amb veure’ls pel carrer o en alguna de les seves botigues d’artesania i dolços que tenen. Un dels llocs on més abunden és a Charm on gairebé tothom formava part d’aquest grup religiós.\nDesprés de visitar Berlín i Millersburg vam donar per acabada la nostra petita immersió cultural a Ohio i ens vam dedicar a passar la resta de dies fent vida familiar.\nVam fer una barbacoa de diumenge amb els amics de la ciutat, vam anar a veure el partit de futbol de la Berta i a sopar autèntic menjar americà amb plats XXL difícils d’acabar-se en algun dels centres comercials de la ciutat. A més, vam anar a fer un petit city tour amb la Sònia pel centre de Columbus, on ens va ensenyar els edificis principals d’una ciutat que es veu molt i molt tranquil·la.\nUns dies d’allò més agradables i molt contents de tornar a veure la família després de dos anys i mig. Sempre és interessant poder reunir-te i visitar amics i família per arreu del món i aquesta ja és la segona vegada després de Mèxic ara fa 4 anys.\nelmonalama 23 setembre, 2019\nWASHINGTON DC, MEMORIAL DELS PRESIDENTS


Candidates a les Corts d'Honor 2019 de Pla del Reial-Benimaclet, Quatre Carreres i Russafa B - Indumentat\nEl 3 de juliol les primeres candidates a les Corts d’Honor de les Falleres Majors de 2019 van fer el seu primer acte de presentació davant la premsa. Vam veure molta il·lusió, moltes ganes i molt amor per la festa fallera. Bona sort a totes!\nAdriana Blanquer Moreno: “La Plantà i la Cremà són els meus actes favorits, és on comença i acaba tot”.\nAquesta estudiant de segon de violí i solfeig musical és una apassionada de la festa i li agrada tot: pentinar-se, vestir-se, estar amb els seus amics en la Falla… Va viure un moment molt especial en la seua Presentació com a Fallera Major Infantil en la Falla Àngel Villena – Pintor Sabater, ja que la seua tia va ser la mantenidora.\nValeria Calderón Castells: “El que més m’agrada de les falles és que les vivim junts els amics i la família”.\nEncara que no va plorar en l’Ofrena va ser, sens dubte, el seu moment favorit com a Fallera Major Infantil de la Falla Sapadors – Vicent Lleó. Amb la mare, la iaia i les seues cosines amb experiència com a Falleres Majors, té el suport en la família. Se sent còmoda vestida de fallera i li encantaria formar part de la Cort d’Honor de la Fallera Major Infantil de València perquè seria un somni fet realitat.\nClaudia Fernández Soler: “Si em fan mal els peus, jo somric i fins que no arribe a casa no me’ls lleve”\nAls seus 11 anys el que més li agrada de la festa es “l’Ofrena, i este any va ser molt emocionant”. De major, no li importaria ser Presidenta de la seua comissió, Carrera Malilla – Enginyer Joaquim Benlloch, “estaria acompanyant als representats en tot moment i això em faria molta il·lusió”. Com tota fallera, te una Fallera Major Infantil de València de referència, “sens dubte, Clara Maria Parejo”.\nLorena Guijarro Delás: “Les dones de la Cort d’Honor valen molt i cada vegada tenen més oportunitats per a demostrar-ho”.\nCompta amb el suport de la seua família, especialment de sa mare, que va ser Fallera Major i Infantil. Pensa que les dones de la Cort d’Honor aprenen moltes coses noves durant el seu any de regnat i ella sempre està disposada a aprendre. A més, considera que conéixer profundament la festa i la cultura fallera ha de ser un requisit imprescindible per al càrrec. És monitora esportiva i les falles són la seua afició, especialment, la dedicació a la seua, la Falla Poeta García Lorca – Oltà.\nAndrea López Salvador: “La meua iaia es qui ha fet que tot açò siga possible”\nAcaba de finalitzar els estudis d’art dramàtic i l’any que ve vol estudiar interiorisme, però aquets any com a Fallera Major de la falla Carrera Malilla – Isla Cabrera, ha sigut molt especial per les persones que han estat al seu costat. Considera que podria aportar a la Cort d’Honor “alegria i molt de sentiment i respecte cap a la festa”. Si arribara a ser Fallera Major de València, aprofitaria el càrrec per a “potenciar més el mon de les falles, que tot lo món el coneguera”.\nPaula Maestro García: “Obriria les falles a tots els veïns dels barris per a explicar el sentiment faller”.\nDe família de fallers i passió per la festa, Paula és enginyera de disseny industrial. Creu que s’hauria de recolzar la incorporació de la innovació i les noves tecnologies a les falles, encara que sempre mantenint les tradicions. Valora especialment la senzillesa en la indumentària, «perquè ressalte la qualitat de les teles, damunt de la confecció o els adorns». Li agradaria contribuir al fet que la seua Falla Gravador Jordán – Escultor Pastor, la de la Fonteta, fora més coneguda.\nMar Costa Martínez: “L’any que he sigut Fallera Major Infantil he après moltes coses, i vull seguir aprenent”.\nMar destaca la Plantà i la Presentació entre els seus records més emotius del seu regnat com a Fallera Major Infantil en la Falla Vicent Sancho Tello – Xile. La seua iaia ja va ser de la Cort d’Honor en els anys 60 i confessa que li agradaria que la seua família tinguera de nou una alegria com ésta. El que més li agrada de les Falles és vestir-se de fallera i anar amb la seua comissió a tots els actes, acompanyada sempre del soroll dels petards i les mascletaes, que li encanten.\nDaniela Alcoy Damià: “Tot lo mon em donava consells: porta’t be, posa els peus junts”.\nDaniela, encara que es una de les mes menudes, té 8 anys, ha gaudit d’un any de somni a la seua falla, Conca -Tramollers – Guardia Civil. El seu millor record es “la caixeta on estàn les cendres de la meua falla”. Li encanta vestir-se de fallera i assegura que “mai he tingut problemes en les sabates per què mai em fan mal els peus” . Li faria il·lusió formar part de la Cort d’Honor perquè “seria la primera en la meua falla”.\nMarina Atienza Campillo: “Sempre em sent molt arropada per la meua comissió”.\nAls seus 10 anys, Marina té clar que si haguera d’escollir un trage ara mateix seria “rosa maquillatje, es molt bonic i elegant” i encara que es deixa aconsellar per a escollir els trages afirma que “tinc criteri propi i puc elegir bé perfectament”. La seua experiència com a Fallera Major Infantil de Pare Alegre – Enric Navarro, li ha brindat l’oportunitat de saber que fer si li fan mal els peus “un mocaor en el taló es lo millor, així ja pots aguantar”.\nPaula González Domínguez: “M’encanta la varietat d’estils que té la indumentària”\nTreballa al Port de València però la seua passió son les falles, que ha heredat de “la meua família, sobre tot de ma mare, la meua família va tota a una”. Considera, que amb la indumentària tradicional es “recupera d’on venim, no hi ha que oblidar l’origen de la festa, donar protagonisme on anem, el futur, però sense oblidar el passat”. Del seu any com a Fallera Major de Molinell -Alboraia, ha aprés que “no tinc cap problema en vestir-me a soles de valenciana”.\nPatricia Santamatilde Martín: “M’agrada anar adequada al segle que vestix”\nAquesta administrativa de la comissió Conca – Tramollers – Guardia Civil, considera “indispensable la cultura fallera en una component de la Cort d’Honor i, si no es així, que ho aprenga en el temps”. Afirma que té bastant autonomia per a vestir-se de valenciana “balle balls regionals i estic acostumada, a més sé pentinar-me a soles amb un monyo”. Si arribara a ser Fallera Major de València aprofitaria el càrrec per a “ajudar a donar més visibilitat als components minoritaris de la festa”.\nRebeca Pardo Castillo: “Que fóra Fallera Major va ser una confluència entre el president, la meua mare i jo”.\nRebeca treballa a un despatx d’advocats però, dins d’alguns anys no descarta ser Presidenta de la seua comissió, Exposició – Micer Mascó, “tractaria d’obrir més la falla al barri, este any vaig pensar en fer un cine d’estiu per als xiquets del barri, fallers o no, l’any que ve igual el fem”. Considera que “les falles son una festa dels valencians i és nostra cultura tradicional, es pot modernitzar, però sense perdre l’essència”.\nAdriana Molina Bernabé: “Segur que si ho intente puc vestir-me a soles de valenciana”\nAdriana té 10 anys i si haguera d’escollir un trage ara mateix, seria groc, “ho veig i m’encanta”. Li agradaria formar part de la Cort d’Honor perquè “el teu nom està a la historia valenciana, has de sentir-te molt afortunada per això”. Però si d’una cosa està segura es que “no canviaria a la meua comissió per cap Cadis – Centelles, és el que més m’agrada de les falles”.\nLeire Sáenz de Miera Escrihuela: “La meua iaia materna dissenya els meus trages i li ho mostra a la indumentarista després”\nLeire te 12 anys i li agradaria formar part de la Cort d’Honor per què “estime molt València, per a mi seria un honor representar-la com a bona valenciana”. Del seu regnat a la falla Castellò – Segorb el que més li va agradar va ser “l’Ofrena i la Plantà, per fi vaig vore la meua falleta”. Encara que no té cap Fallera Major de València de referència, recorda que “m’han parlat molt bé de Covadonga Balaguer, m’agrada molt.”\nAlba Mª Giner Sánchez: “M’agradaria que es continuara estudiant i recuperant teles i encaixos, per a seguir enriquint els vestits i la festa”.\nDe la Falla Cadis – Retor Femenía – Puerto Rico, li agradaria que la indumentària tradicional seguira introduint-se i formant part de la festa, i que no fóra una moda passatgera. Creu que les dones de la Cort d’Honor han de ser responsables i tindre disponibilitat però, sobretot, han de ser unes apassionades de les Falles i de la resta de les festes de la Comunitat Valenciana, ja que es converteixen en les seues ambaixadores.\nSusana Yagüe Bodoque: “Per a ser de la Cort d’Honor és imprescindible ser molt fallera i saber que es forma part d’un grup al que cal recolzar”.\nTenia molt clar el color que volia per al seu vestit del segle XIX, gris plom, però reconeix que es va deixar aconsellar pels professionals per a prendre altres decisions. «La Fallera Major de València és una figura molt important per a donar a conèixer les Falles i la ciutat a tot el món», ens diu aquesta fallera de Peris i Valero – Cuba.\nDivendres que ve continuem amb les entrevistes dels sectors: El Pilar – Sant Francesc, Patraix, Malva-rosa – Cabanyal – Beteró.\nImatge de portada cedida per Junta Central Fallera.\nImatges de les candidates per Laura Ballester.\nTags:Corte de HonorFallera MajorfalleresFalles 2019Junta Central FalleraPla del Reial-BenimacletpreseleccionsQuatre CarreresRussafa B


Santa Coloma marca el full de ruta legal contra la prostitució\nLa ciutat organitza un seminari internacional, de forma virtual, on 2.200 persones han votat quinze mesures de cara a una futura llei abolicionista a Espanya\nProstitució a l’autovia de Castelldefels. / ÁLVARO MONGE\nSanta Coloma 22 de de setembre del 2020. 14:46\nAquest dilluns passat, 21 de setembre es va celebrar de forma virtual el seminari ‘Supervivents d’explotació sexual: propostes per a l’abolició de la prostitució’, organitzat per la CIBA, Espai de Recursos per a Dones, Innovació i Economia Feminista, l’Ajuntament de Santa Coloma i Feminicidio.net, entre altres entitats.\nEn total, més de 2.200 persones del voltant del món, majoritàriament Europa, Amèrica del Sud i els Estats Units, van votar les quinze mesures que van considerar més importants per impulsar un full de ruta cap a una llei abolicionista a Espanya.\nEl seminari es va celebrar en el marc de la commemoració del Dia Internacional contra l’Explotació Sexual i el Tràfic de Dones, Nenes i Nens. L’alcaldessa de Santa Coloma, Núria Parlon, va destacar la necessitat d’«elaborar propostes consistents que donin una oportunitat a les dones que estan en la prostitució per poder portar una vida lliure i en pau, però també treballar en la línia d’educar una sexualitat veritablement lliure».\nProgrames socioeconòmics i campanyes de prevenció\nLes mesures van ser presentades per les ponents del seminari, Amelia Tiganus, Graciela Collantes i Claudia Quintero, dones «supervivents i veus de referència» reconegudes a tot el món. Les seves propostes, va explicar l’Ajuntament de Santa Coloma, «són una qüestió de drets humans, que afecten totes les dones».\nLes dues propostes més votades de les cinc presentades per Graciela Collantes per ser contemplades com a llei abolicionista van ser els programes socioeconòmics, amb un 70% dels vots, i les campanyes de prevenció i sensibilització, amb un 61% dels vots.\nLa primera s’adreça a les dones supervivents de prostitució, amb l’objectiu de procurar-los una reinserció social que l’Estat ha de respectar i acompanyar. La segona, implica campanyes que «han de portar-se a terme en els mitjans de comunicació i escoles, per destapar i desnaturalitzar el sistema prostitucional i mostrar-lo com una violència contra les dones».\nProjectes de curació del trauma complex i promoció d’un turisme responsable\nPer Claudia Quintero, la seva proposta més votada va ser l’anomenada projectes de curació del trauma complex, que va enfocada a les dones en prostitució i que va rebre un 51% dels vots. Això, va en línia amb prestar una oferta de projectes de sortida i curació complets.\nD’altra banda, la segona proposta més valorada de Quintero demana que la llei contempli «polítiques públiques cap a la promoció d’un turisme responsable dels turistes espanyols», això, explica, va enfocat que no exerceixin un «turisme criminal», amb referència al mal anomenat «turisme sexual», destacant que les nenes i nens colombians són els infants «més abusats i Espanya la que més compra».\nEducació sexoafectiva i penalitzar la sol·licitud i compra de sexe\nFinalment, Amelia Tiganus i les seves propostes d’educació sexoafectiva i de penalitzar la sol·licitud i compra de sexe, van rebre el 57% i 53% dels vots, respectivament, d’entre les seves cinc propostes. Tiganus, quant a la seva primera proposta, reclama «campanyes d’educació sexoafectiva des d’una perspectiva feminista i restringir l’accés a la pornografia, perquè tot forma part del mateix pla».\nRespecte a la segona proposta, l’activista destaca la importància de penalitzar la voluntat de prostituir, denunciant que «les contínues ofertes de diners per sexe que rebem al carrer, en la recerca de treball, etc., són abús sexual».\nA més d’impulsar un «full de ruta» cap a una llei abolicionista, el seminari pretén denunciar i sensibilitzar la ciutadania sobre com afecten els fluxos migratoris a les dones del sud i del risc que tenen de ser captades per les xarxes proxenetes amb finalitats d’explotació sexual en països com Espanya, tercer país en el rànquing de demanda de prostitució, segons les Nacions Unides.\nSanta Coloma: una ciutat per l’abolició\nPer la seva banda, l’Ajuntament de Santa Coloma destaca que ha sigut un dels «impulsors» de la Xarxa de Ciutats Lliures de Tràfic de Dones, Nenes i Nens Destinats a la Prostitució, de la qual forma part des del gener del 2016. Actualment, l’alcaldessa Núria Parlon exerceix el càrrec de cocoordinadora de la Xarxa Estatal de Municipis Lliures de Tràfic i Explotació Sexual.\nAixí, s’han organitzat múltiples accions relacionades amb la matèria a la ciutat colomenca com, per exemple, les jornades «Ni putes ni princeses, dones lliures», celebrades l’octubre passat, sobre l’abolició de la prostitució i l’explotació sexual. Això va impulsar que el 5 d’octubre del 2019 s’aprovés la Declaració de Santa Coloma per l’Abolició de la Prostitució i l’Explotació Sexual.\nAquest any, al febrer, es va celebrar el I Fòrum Internacional Sobre Feminisme i Pornografia, i al març es va inaugurar la CIBA, un equipament «referent en l’àmbit nacional en matèria de feminisme i polítiques públiques d’igualtat». Així, aquest espai pretén ser un punt de «trobada, formació, creació i transformació social» i, «des de Santa Coloma, avançar a un món més just i igualitari».\nProstitució Catalunya Igualtat


Redacció Catalunyapress | dissabte, 5 de gener de 2019\nTres morts i diversos ferits en un incendi en un edifici de deu plantes a l'avinguda Marquès de Mont-roig del barri de Sant Roc de Badalona (Barcelona), han informat els Bombers de la Generalitat. Després del que ha passat, l'ajuntament de Badalona ha decretat tres dies de dol per l'incendi i manté la Cavalcada. A les 15.30 hores s'ha extingit l'incendi.\nEntre els ferits d'aquest incendi, que ha afectat com a mínim a quatre habitatges de l'edifici, hi ha una nadó en estat crític ingresada a la UCI de Vall d'Hebron, dos adults greus i 13 lleus, un total de 19 ferits. Els bombers han anat desallotjant la majoria dels veïns de l'edifici per la façana de l'edifici.\nEn aquest incendi, han treballat nou dotacions de Bombers de la Generalitat i set del Bombers de Barcelona, a més de nou unitats del Sistema d'Emergències Mèdiques (Sem), 12 dels Mossos d'Esquadra, i de la Policia Local.\nEls Bombers de la Generalitat han estat avisats de l'incendi cap a les 9 hores i l'han donat per controlat a les 11.13 hores.\nTambé a La Llagosta\nUn mort i dues persones afectades pel fum en un incendi produït aquest dissabte a un habitatge de la Llagosta (Barcelona), han informat Bombers de la Generalitat.\nUna de les persones afectades per l'incendi serà evacuada a l'Hospital de Mollet, mentre que la segona no ha requerit trasllat hospitalari.\nL'incendi s'ha produït en un edifici de nou plantes situat a Plaça Catalunya número 5 de la Llagosta, i un pis ha quedat completament cremat.\nEls bombers han rebut l'avís de foc a les 14.34 hores i l'han donat per controlat a les 15.14 hores, donant-lo per extiguit a les 18.30 hores.\nS'han desplaçat nou dotacions de Bombers de la Generalitat, de les que encara queden set.\nEl conseller d'Interior de la Generalitat, Miquel Buch, s'ha desplaçat al lloc dels fets.\nTrasllat de les víctimes i els ferits de Badalona\nEls Bombers de la Generalitat han detallat que set de les víctimes s'han desplaçat a la Vall d'Hebron, entre les que es troben un nadó en estat crític, adult greu, que s'hauria precipitat de l'edifici, i cinc ferits lleus.\nA l'Hospital de Sant Pau s'ha evacuat al segon ferit greu per precipitació, mentre que, dels lleus, quatre s'han enviat a l'Hospital del Mar, quatre a l'Germans Trias i 3 estan sent valorats en el mateix lloc dels fets.\nEl Sistema d'Emergències Mèdiques (Sem) ha atès un total de 19 persones per aquest incendi, que ha deixat a tres morts.\nEl Sem ha activat a 14 unitats terrestres, una logística i un equip de psicòlegs per atendre els afectats i als seus familiars.\nCauses desconegudes de l'incendi de Badalona\nEls Bombers de la Generalitat desconeixen per ara les causes que han provocat l'incendi produït i, conjuntament amb els Mossos d'Esquadra, van a obrir una investigació per aclarir els fets.\nEn una atenció als mitjans de comunicació, el cap d'Emergències de la Regió Metropolitana Nord, Eduard Martínez, ha explicat que l'incendi s'ha iniciat a la planta baixa de l'edifici i s'ha propagat ràpidament de manera vertical per l'escala.\nMartínez ha detallat que l'incendi ha afectat un total 32 persones ia vuit de les deu plantes de l'edifici ia les dues façanes.\nHan treballat un total de 15 efectius de Bombers de la Generalitat i 25 efectius de Bombers de Barcelona.\nPreguntat per quan han arribat els bombers al lloc dels fets, Martínez ha assegurat que la "sortida ha estat immediata" quan han estat avisats de l'incendi.\nDesprés de la rumología de diversos veïns dient que els Bombers havien arribat 40 minuts després de ser avisats al lloc de l'incendi, el conseller d'Interior de la Generalitat, Miquel Buch, ha assegurat que els bombers han arribat en nou minuts després de ser avisats a aquest incendi a Badalona.\n"L'hora de l'entrada de l'anomenada al parc de bombers ha estat a les 9.09 ia les 9.18 hi havia les dotacions de bombers a Badalona, i posteriorment s'han anat incorporant bombers de Santa Coloma, bombers de Barcelona i altres parcs que tenim al voltant de Badalona ", ha exposat Buch en una atenció als mitjans.\nA més, president de la Generalitat, Quim Torra, ha lamentat els fets a Twitter i ha mostrat el seu suport a les víctimes i ferits.\nUn incendi a Santa Coloma de Farners crema el primer pis d'un edifici


Browse archives for març 25, 2020\nCom a conseqüència de la propagació del Covid-19, les borses van explotar provocant un crac borsari. El dia 16 de març, les accions de la majoria d’empreses es van enfonsar i els inversors es van menjar una bona suma de pèrdues extraordinàries. A “Big Debt Crises. Principles for Navigating” l’inversor Ray Dalio va recollir en tres llibres un manual tècnic que explica l’evolució de les bombolles i les seves explosions. El meu objectiu en aquest escrit és identificar quins són els principals indicadors d’una bombolla, relacionar-los amb la situació econòmica pre-crac, i avaluar les possibles conseqüències.\nSegons els estudis històrics que ha fet Dalio i l’equip de Bridgewater Capital, les bombolles financeres reuneixen una sèrie de característiques comunes. Durant el període de formació podem veure que (1) els preus dels actius són alts en comparació amb la seva mitjana històrica; (2) els inversors donen per descomptat el creixement la valoració d’aquests actius i els seus beneficis futurs; (3) hi ha un ampli sentiment alcista; (4) un alt percentatge de les inversions estan finançades amb deute; (5) els compradors, com poden ser les empreses, realitzen compres excepcionals a futur (acumulen nivells extraordinaris d’inventari, nous contractes amb proveïdors) amb la intenció d’especular o com a cobertura; (5) han entrat nous actors al mercat; (6) la política monetària que apliquen els bancs centrals infla més la bombolla.\nEn llenguatge menys tècnic, si ens traslladem en el context de la bombolla d’Internet – la més romàntica de les últimes “bogeries col·lectives” – els inversors volíem ser-hi. Worldcom, Yahoo!, Terra… Aquests eren els noms que reunien dues característiques en comú, el rendiment de les seves accions era superior a la resta dels valors tradicionals del parquet. I, per altra banda, cap d’aquestes tenia un historial consolidat de beneficis.\nNo obstant, això no impedia a nous inversors entrar al mercat a comprar accions d’Internet. Perquè pujarien segur, la revolució tecnològica era imparable. I moltes empreses, amb un nom acabat amb .com, .net, o .es, es van permetre el luxe de debutar a la borsa i aconseguir finançament, per un projecte que potser mai guanyaria ni un duro.\nEl context pre-crac de la pandèmia era molt diferent. Sabem amb certesa que el crac l’ha provocat el temor dels inversors davant el possible impacte econòmic del Coronavirus. Per aquesta raó és difícil identificar característiques similars a la bombolla dels 2000 o la del 2007-2008. Encara que, per part meva, considero que si es complien els punts del 1 al 3.\nTot i així, no importa quina sigui la causa que provoqui la caiguda. Les conseqüències en l’entorn financer sempre són les mateixes. (1) Hi ha una caiguda massiva del preu dels actius (ex. accions, bons i obligacions…); (2) aquesta situació pressiona als deutors en el moment de tornar els préstecs; (3) els inversors a crèdit han de pagar interessos per uns actius que no tenen rendiments; (4) els deutors amb més risc no compleixen amb les quotes, els diferencials de crèdit augmenten i disminueix la oferta de préstecs cap aquest tipus de deutors; (5) augmenta la necessitat d’efectiu i això provoca un increment en els tipus d’interès a curt termini.\nAquestes són les conseqüències immediates d’un crac en l’entorn financer. Però, degut a la parada en sec de l’economia, el Coronavirus també provoca unes conseqüències en el que anomenariem “economia real”. Segons el document de The Coronavirus’s $4 Trillion Hit to US Corporations, també de Bridgewater Capital, el “buit” de la quarantena es traslladarà en (1) reduccions de plantilla, (2) disminució de les inversions en capital, (2) reducció o anul·lació de dividends, recompra d’accions i operacions corporatives.\nAquests tres punts es compliran en més o menys grau, en funció de la dimensió de les mesures econòmiques posades en pràctica. Tant la Reserva Federal dels Estats Units, com diferents dels països occidentals, ja han anunciat injeccions massives de diners als mercats. En el cas d’Estats Units fins i tot abans de la propagació del virus. A la Unió Europea predomina el lema “estamos en ello”. S’ha proposat l’emissió d’uns bons continentals que, si Alemanya no ho aprova, mai sortiran al mercat.\nCom apunta Howard Marks en la seva última carta als inversors, algunes de les mesures (sobretot la política monetària) tindrien un major impacte si el context pre-crac hagués estat més propici. Abans del “parón”, no es complien totes les condicions de bombolla, però si algunes característiques. Per altra banda, esperem que les àmplies injeccions que s’anuncien ara, tinguin l’efecte de reanimar els mercats i circulin en l’economia real. Enlloc de quedar-se en comptes corrents.


Ayuntamiento de Mont-roig del Camp. ANUNCIO sobre subsanación de la aprobación de las bases específicas y convocatoria, mediante el sistema de concurso, para la constitución de una bolsa de trabajo del servicio de atención domiciliaria\nConvocatorias 19 Abril 2022\nANUNCI sobre esmena de l'aprovació de les bases específiques i convocatòria, mitjançant el sistema de concurs, per a la constitució d'una borsa de treball del servei d'atenció domiciliària de l'Ajuntament de Mont-roig del Camp.\nEl Decret d'Alcaldia número 2022-1579 de 12 d'abril de 2022, ha resolt:\n1.- Esmenar la Base 1. Objecte de la convocatòria, segons s'indica a continuació:\n“La convocatòria té per objecte la selecció, mitjançant concurs de mèrits, de candidats per formar part d'una borsa de treball del Servei d'Atenció Domiciliària de l'Ajuntament de Mont-roig del Camp, amb caràcter temporal, per tal de cobrir les necessitats de caràcter urgent de l'Ajuntament que es puguin derivar.\n· Denominació del lloc de treball: Servei d'Atenció Domiciliària\n· Adscripció: Serveis Socials\n· Règim jurídic: Funcionari interí\n· Grup de classificació: AP\n· Retribució: segons normativa aplicable d'acord amb el seu règim jurídic\n· Horari laboral: matins i tardes, tal i com es preveu en el reglament municipal del servei d'atenció domiciliària.\nEl procés selectiu es regirà, en tot el no previst en aquestes bases, per les bases generals dels processos selectius publicades al Diari Oficial de la Generalitat de Catalunya número 8079, de 6 de març de 2020, i al Butlletí Oficial de la Província número 2020-02296, de 20 d'abril de 2020.”\nLa convocatòria té per objecte la selecció, mitjançant concurs de mèrits, de candidats per formar part d'una borsa de treball del Servei d'Atenció Domiciliària de l'Ajuntament de Mont-roig del Camp, amb caràcter temporal, per tal de cobrir les necessitats de caràcter urgent de l'Ajuntament que es puguin derivar.\n· Grup de classificació: C2\n2. La resta de les bases i contingut del Decret 2021-0665 de 17 de febrer no es modifiquen.\n3. Publicar la rectificació de les bases específiques i convocatòria a la seu electrònica de la Corporació, en el Butlletí Oficial de la Província i al Diari Oficial de la Generalitat de Catalunya i a la web de l'Ajuntament\nMont-roig del Camp, 12 d'abril de 2022


Notícies :: Estudis :: Vols saber com funciona la custòdia del territori? Doncs apunta't al curs online\nVols saber com funciona la custòdia del territori? Doncs apunta't al curs online\nDilluns 7\tNovembre 2016 - 16:29\nJa hem obert les inscripcions de la 3a edició del curs online d'introducció a custòdia del territori. El curs és organitzat per la Xarxa de Custòdia del Territori (XCT).\nData límit per matricularse: 22 de novembre del 2016.\nCurs auto avaluatiu (no tutoritzat). Cada alumne pot realitzar el curs lliurement al seu ritme (al ser un curs auto avaluat). Quan l'alumne finalitzi la lectura d'un mòdul immediatament podrà respondre el test auto avaluatiu del mòdul. D'aquesta manera, la data de finalització del curs és marcada pel ritme de l'estudiant, podent finalitzar el curs a les poques setmanes del seu inici (o com a màxim el 17 de febrer).\nMés, sobre...: custodia del territori , curs online , introduccio , natura , viulaterra


Vi negre Reserva Malbec Argentina – S'Altra Senalla\nInici / Alimentació / Begudes espirituoses / Vi negre Reserva Malbec Argentina\nVi negre Reserva Malbec Argentina\nVi negre emblemàtic de l’Argentina\nquantitat de Vi negre Reserva Malbec Argentina\nSKU: 1365 Categoria: Begudes espirituoses Etiquetes: sense gluten, sense lactosa, vegà\nVi negre emblemàtic de l’Argentina, que posseeix una tremenda expressió fruiter i tanins suaus.\nTé un color vermell profund amb centelleigs porpra. En nas presenta gran intensitat i complexitat aromàtica on es destaquen les fruites vermelles (prunes i cireres), fruita seca (nous, avellanes), tabac i xocolata. En boca és de cos robust, expressiu i intens, amb un final especiat de molt bona complexitat, on el percebut al nas ressalta encara més al paladar.\nLa seva persistència aromàtica li atorgarà encara més complexitat durant els propers anys. Es suggereix servir amb plats de carns especiades, guisats, plats de caça lleugers i plats italians. Deliciós amb formatges o com a aperitiu.\nMesos bóta: de 8 a 10 mesos\nTemperatura de servei: 16 -18 ºC\nConté sulfits. Botella de 75 cl\nAquest vi ha estat elaborat per La Rioja, organització de comerç just a l’Argentina que agrupa uns 500 viticultors. És un agent de dinamització de l’economia i dóna suport als viticultors en la conversió al cultiu ecològic. L’ús de la prima de comerç just es destina sempre a projectes d’educació.\nVi negre Vid Seca Xile Vi Dolç Moscatell "Prologo" 38cl\nYou're viewing: Vi negre Reserva Malbec Argentina 9,20€